

ที่ มท ๐๘21.5/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กรกฎาคม 2568

เรื่อง ขอเสนอความคิดเห็นเกี่ยวกับมาตรการควบคุมดูแลการฉีดยาฆ่าหญ้า บริเวณริมถนนเส้นทางต่าง ๆ  
 ในพื้นที่ต่างจังหวัด

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือระบบการจัดการเรื่องราวร้องทุกข์

รหัสเรื่อง นร02680029543 (16/06/2568) จำนวน 1 ชุด

ด้วยกรมส่งเสริมการปกครองท้องถิ่น ได้รับเรื่องร้องเรียนผ่านช่องทางระบบจัดการเรื่องราวร้องทุกข์ของสำนักงานปลัดสำนักนายกรัฐมนตรี รหัสเรื่อง นร02680029543 โดยไม่ระบุชื่อผู้ร้อง เรื่อง ขอเสนอความคิดเห็นเกี่ยวกับมาตรการควบคุมดูแลการฉีดยาฆ่าหญ้า บริเวณริมถนนเส้นทางต่าง ๆ ในพื้นที่ต่างจังหวัด เนื่องจากองค์กรปกครองส่วนท้องถิ่นที่เป็นหน่วยงานรับผิดชอบดูแลเรื่องดังกล่าว จะแก้ไขปัญหากรณีหญ้า ที่ขึ้นริมถนนโดยการเข้าไปฉีดยาฆ่าหญ้า ทำให้ประชาชนที่อาศัยอยู่บริเวณใกล้เคียงบริเวณที่ฉีดยาฆ่าหญ้า และเด็กนักเรียนที่สัญจรไป-มา ได้รับกลิ่น สูดดมน้ำยาฆ่าหญ้าสะสมในร่างกายจนเกิดเป็นโรคต่อร่างกาย จึงขอให้หน่วยงานที่เกี่ยวข้องมีมาตรการควบคุมดูแลการฉีดยาฆ่าหญ้าบริเวณถนนเส้นทางดังกล่าว รายละเอียดปรากฏตามสิ่งที่ส่งมาด้วย

ในการนี้ กรมส่งเสริมการปกครองท้องถิ่นพิจารณาแล้วเห็นว่า เพื่อให้การแก้ไขปัญหาและบรรเทาความเดือดร้อนของประชาชน จึงขอความร่วมมือผู้ว่าราชการจังหวัดในฐานะผู้กำกับดูแลองค์กรปกครองส่วนท้องถิ่นในพื้นที่กำหนดนโยบายหรือมาตรการในการกำกับดูแลองค์กรปกครองส่วนท้องถิ่น ในการแก้ไขปัญหาการรักษาความสะอาดและความเป็นระเบียบเรียบร้อย บริเวณริมถนนหรือไหล่ทางในที่หรือทางสาธารณะ ด้วยวิธีการฉีดยากำจัดหญ้าหรือวัชพืชในพื้นที่ เพื่อมิให้สร้างความเดือดร้อนรำคาญหรือส่งผลกระทบต่อสิ่งแวดล้อมและสุขภาพอนามัยของประชาชนที่อาศัยอยู่ในบริเวณใกล้เคียงหรือผู้ที่ต้องประสบกับเหตุนั้น ดังนี้

1. กำชับให้องค์กรปกครองส่วนท้องถิ่นเลือกใช้วิธีการหรือเครื่องมือต่าง ๆ ที่เหมาะสม  
กับพื้นที่ เพื่อกำจัดหญ้าหรือวัชพืชที่เกิดขึ้นบริเวณริมถนนหรือไหล่ทาง เช่น การถอน การใช้มีด กรรไกร   
หรือเครื่องตัดหญ้า/รถตัดหญ้า เป็นต้น เพื่อหลีกเลี่ยงการใช้ยาฆ่าหญ้าในการกำจัดหญ้าหรือวัชพืช

2. เพื่อป้องกันควบคุมการฉีดยาฆ่าหญ้าบริเวณริมถนนริมถนนหรือไหล่ทางต่าง ๆ ในพื้นที่อย่างเข้มงวด จึงขอให้กำชับการใช้ยาฆ่าหญ้าในพื้นที่ดังต่อไปนี้ เช่น พื้นที่สูง พื้นที่ต้นน้ำหรือแม่น้ำ ลำคลอง แหล่งน้ำ พื้นที่ใกล้เคียงกับพื้นที่สาธารณะ และเขตชุมชน เป็นต้น

/3. กรณี...

-2-

3. กรณีมีความจำเป็นต้องใช้ยาฆ่าหญ้าในการกำจัดหญ้าหรือวัชพืชในพื้นที่ดังกล่าว  
เนื่องจากการใช้เครื่องมือหรืออุปกรณ์ เช่น มีดหรือกรรไกรตัดหญ้า เป็นต้น อาจไม่สะดวกกับสภาพพื้นที่   
ให้ขอคำปรึกษาหรือคำแนะนำจากสำนักงานเกษตรและสหกรณ์จังหวัด สำนักงานสิ่งแวดล้อมและควบคุมมลพิษ และสำนักงานทรัพยากรธรรมชาติและสิ่งแวดล้อมจังหวัด หรือผู้มีความรู้และประสบการณ์ ด้วยทุกครั้งที่มีการดำเนินงาน

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

กลุ่มงานป้องกันโรค

ร.อสถ. ..........................................

ผอ.กสส. ........................................

ผอ.กง.ปร. .....................................

นวผ.ชก. .......................................

จนท. .............................................

โทร. 0 2241 9000 ต่อ 5406

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวรัตนาภรณ์ สองแก้ว โทร. 08 0069 2677

นางสาวยุวภาณี ช่วยเทศ



ที่ มท ๐๘21.5/ กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กรกฎาคม 2568

เรื่อง ขอเสนอความคิดเห็นเกี่ยวกับมาตรการควบคุมดูแลการฉีดยาฆ่าหญ้า บริเวณริมถนนเส้นทางต่าง ๆ  
 ในพื้นที่ต่างจังหวัด

เรียน ปลัดสำนักนายกรัฐมนตรี

อ้างถึง หนังสือระบบการจัดการเรื่องราวร้องทุกข์ รหัสเรื่อง นร02680029543 (16/06/2568)

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ที่ มท 0821.5/ว

ลงวันที่ กรกฎาคม 2568 จำนวน 1 ชุด

ตามที่สำนักงานปลัดสำนักนายกรัฐมนตรีแจ้งว่า ได้รับเรื่องร้องเรียนผ่านช่องทางระบบจัดการเรื่องราวร้องทุกข์ของสำนักงานปลัดสำนักนายกรัฐมนตรี รหัสเรื่อง นร02680029543 โดยไม่ระบุชื่อผู้ร้อง   
เรื่อง ขอเสนอความคิดเห็นเกี่ยวกับมาตรการควบคุมดูแลการฉีดยาฆ่าหญ้า บริเวณริมถนนเส้นทางต่าง ๆ ในพื้นที่ต่างจังหวัด เนื่องจากองค์กรปกครองส่วนท้องถิ่นที่เป็นหน่วยงานรับผิดชอบดูแลเรื่องดังกล่าว จะแก้ไขปัญหากรณีหญ้าที่ขึ้นริมถนนโดยการเข้าไปฉีดยาฆ่าหญ้า ทำให้ประชาชนที่อาศัยอยู่บริเวณใกล้เคียงบริเวณที่ฉีดยา  
ฆ่าหญ้าและเด็กนักเรียนที่สัญจรไป-มา ได้รับกลิ่น สูดดมน้ำยาฆ่าหญ้าสะสมในร่างกายจนเกิดเป็นโรคต่อร่างกาย   
จึงขอให้หน่วยงานที่เกี่ยวข้องมีมาตรการควบคุมดูแลการฉีดยาฆ่าหญ้าบริเวณถนนเส้นทางดังกล่าว นั้น

ในการนี้ กรมส่งเสริมการปกครองท้องถิ่น ได้แจ้งให้จังหวัดแจ้งองค์กรปกครองส่วนท้องถิ่นดำเนินการแก้ไขปัญหาการฉีดพ่นยาฆ่าหญ้าที่ขึ้นบริเวณไหล่ทางถนนเรียบร้อยแล้ว รายละเอียดปรากฏ ตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ......................................

ผอ.กพส. ..............................

ผอ.สสส. ...............................

หน.ฝ./หน.ง .........................

จนท. พิมพ์ ..........................

ผอ.สสส. ..............................

หน.ฝ./หน.ง ........................

จนท. พิมพ์ ..........................

ร.อสถ......................................

ผอ.กพส. ..............................

ผอ.สสส. ...............................

หน.ฝ./หน.ง .........................

จนท. พิมพ์ ..........................

ร.อสถ......................................

ผอ.กพส. ..............................

ผอ.สสส. ...............................

หน.ฝ./หน.ง .........................

จนท. พิมพ์ ..........................

ร.อสถ......................................

ผอ.กพส. ..............................

ผอ.สสส. ...............................

หน.ฝ./หน.ง .........................

จนท. พิมพ์ ..........................

กองสาธารณสุขและสิ่งแวดล้อมท้องถิ่น

ร.อสถ. ..........................................

ผอ.กสส. ........................................

ผอ.กง.ปร. .....................................

นวผ.ชก. .......................................

จนท. .............................................

กลุ่มงานป้องกันโรค

โทร. 0 2241 9000 ต่อ 5406

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวรัตนาภรณ์ สองแก้ว โทร. 08 0069 2677

นางสาวยุวภาณี ช่วยเทศ